laion/Wikipedia-Exotic huggingface dataset:
ערב שבת בכנסייה

ערב שבת בכנסייה או שבת בכנסייה (באנגלית: Saturday Church) הוא סרט קולנוע דרמטי מוזיקלי להט"בי אמריקאי משנת 2017 שנכתב ובוים על ידי דאמון קרדאסיס. בסרט מככבים לוקה קאין, מרגוט בינגהאם, רג'ינה טיילור, מרקיז רודריגז, אם ג'יי רודריגז ואינדיה מור. הסרט יצא לאקרנים ב-12 בינואר 2018, על ידי Samuel Goldwyn Films. יוליסס (לוקה קאין) הוא תלמיד בית ספר אפרו-אמריקאי בן 14, הומו בארון, ביישן ונשי, המתגורר בניו יורק עם אמו אמארה (מרגוט בינגהאם) ואחיו הצעיר אייב (ג'יילין פלטשר). בעקבות מותו של אביו של יוליסס, רוז (רג'ינה טיילור), אחותו השמרנית של האב המנוח, מסכימה לסייע בגידול יוליסס ואייב בזמן שאמם נמצאת בעבודה. יוליסס סובל בבית הספר מבריונות מצד חבריו לכיתה ודודתו רוז מאיימת עליו בגלל התנהגותו הנשית. לילה אחד יוליסס יוצא אל העיר ופוגש קבוצה של אנשים הומוסקסואלים וטרנסג'נדרים: אבוני (אם ג'יי רודריגז), ריימונד (מרקיז רודריגז), דיז'ון (אינדיה מור) והבן (אלכסיה גרסיה). אבוני מזמינה את יוליסס ל-"Saturday Church", מפגש שמתקיים מדי מוצאי שבת בכנסייה, בו מסופקים לבני נוער להט"בים מזון ומחסה. יוליסס מפתח עניין בסצנת ריקודי ווג וקונה לעצמו זוג נעלי עקב גבוהות. הוא מתחיל גם ליצור מערכת יחסים עם ריימונד, שיש לו רגשות הדדיים כלפיו. יום אחד, כשהוא חוזר הביתה מבית הספר, דודתו רוז מחכה לו ומתעמתת איתו על נעלי העקב שגילתה בחדרו. היא מתחילה להכות את יוליסס, שבורח מהבית. יוליסס מגיע אל הכנסייה בא נערכים מפגשי ""Saturday Church"", אך מאחר שהוא מגיע ביום רביעי אף אחד מחבריו אינו שם. יוליסס מבלה את הלילה בבית מחסה לחסרי בית. למחרת, הוא פוגש באופן אקראי גבר מבוגר ברחוב - מארק (פיטר י. קים) - אשר מזמין אותו לדירתו. נואש ורעב, יוליסס מקיים איתו יחסי מין תמורת כסף. במוצאי שבת, יוליסס חוזר אל הכנסייה וחבריו מעודדים אותו ומציעים לו להתארח איתם, אבל הוא אומר שהוא רוצה לראות את אמו, שבינתיים דיווחה למשטרה שהוא נעדר ויצאה לחפש אחריו. אבוני מלווה את יוליסס בחזרה לביתו, והוא פוגש שם באמו ובדודתו. רוז מאשימה את אמארה שהיא טיפשה מדי כדי להבין שבנה הוא הומו והיא עוזבת. למחרת, אמארה מעודדת את יוליסס ואומרת לו שאהבתה אליו היא ללא תנאים. לאחר שובו לביתו, יוליסס מתכונן לקראת מופע דראג בסצנת ריקודי ווג, בפני חבריו התומכים. הקרנת הבכורה של הסרט נערכה בפסטיבל הסרטים טרייבקה ב-23 באפריל 2017.‏ ב-5 בספטמבר 2017 רכשה חברת ההפצה Samuel Goldwyn Films את הזכויות להפצת הסרט. הסרט יצא לאקרנים ב-12 בינואר 2018, על ידי Samuel Goldwyn Films.‏ באתר האינטרנט Rotten Tomatoes לסרט יש דירוג של 92%, המבוסס על 25 ביקורות, עם דירוג ממוצע של 7 מתוך 10.‏ באתר האינטרנט Metacritic הסרט קיבל ציון של 72 מתוך 100, בהתבסס על 12 ביקורות. פוזה (סדרת טלוויזיה) "ערב שבת בכנסייה", במסד הנתונים הקולנועיים IMDb (באנגלית) "ערב שבת בכנסייה", באתר Rotten Tomatoes (באנגלית) "ערב שבת בכנסייה", במסד הנתונים הקולנועיים KinoPoisk (ברוסית) Peter Debruge (2017-04-29). "'Saturday Church' Review: 'Moonlight' Meets 'La La Land'". Variety. נבדק ב-2017-08-18. "'Saturday Church' Review | Tribeca 2017". Hollywood Reporter. 2017-04-23. נבדק ב-2017-08-18. "'Saturday Church' Acquired By Samuel Goldwyn Films". Deadline. 5 בספטמבר 2017. נבדק ב-30 בדצמבר 2017. {{cite web}}: (עזרה) Thomas, Chris (2017-11-28). "Exclusive: Transgender Youth Find Their Voice at 'Saturday Church'". Out.com. נבדק ב-2018-01-21. "Saturday Church (2017)". Rotten Tomatoes. נבדק ב-2018-02-28. "Saturday Church Reviews". Metacritic. נבדק ב-2018-02-28.
Mary Ann Meets the Gravediggers and Other Short Stories

Mary Ann Meets the Gravediggers and Other Short Stories (מאנגלית: מרי אן פוגשת את הקברנים וסיפורים קצרים אחרים) הוא אלבום אוסף של הזמרת רג'ינה ספקטור, שיצא לאור ב-2006 לשוק בבריטניה, ששם הגיע למקום ה-185 במצעד האלבומים הבריטי. הוא מכיל שירים מתוך שלושת האלבומים הקודמים שלה, 11:11, Songs ו-Soviet Kitsch. הדיסק מגיע ארוז עם DVD בונוס המכיל פרומו קצר לסרט "Survival Guide to Soviet Kitsch" ואת הקליפ לשיר "Us". אלו הם אותם חומרים הנמצאים על ה-DVD המלווה חלק ממהדורות של האלבום Soviet Kitsch בארצות הברית ואוסטרליה. שם האלבום נובע משתי הרצועות באוסף המזכירות דמות בשם מרי אן (בשירים "Sailor Song" ו-"Mary Ann") ושתי רצועות המזכירות קברנים ("Consequence of Sounds" ו-"Pavlov’s Daughter"). האמנות שעל העטיפה צוירה על ידי ג'ולי מורסטד ונעשתה בהשראת סגנונו של אדוארד גורי. האלבום הוא לקט שירים מאלבומים קודמים של ספקטור. הסוגה העיקרית של השירים באלבום היא פולק ואנטי-פולק, כאשר בחלק גדול מהשירים המילים מכילות שימוש בסיפורים, דיאלוגים ומונולוגים (מה שבולט בשירים "Consequence of Sounds" ו-"Pavlov’s Daughter"). כל השירים מלווים על ידי פסנתר ומילות כל שיר מכילות סיפור שונה בעל דמויות ותרחישים משלו. השיר "Sailor Song" בעל אופי מעט בוטה ומכיל קללות (“Mary Ann’s a bitch”, "מרי אן היא כלבה"); השיר "Daniel Cowman" הוא קודר ואפל יותר ומדבר על המורכבות של רגשות; השיר "Mary Ann" תואר כשיר טעון ותשוקתי; והשיר "Lacrimosa" כ-"חגיגי ורענן"; השיר "Poor Little Rich Boy" תואר כ-"שיר המכיל הכל: מילים, צלילים, רגשות, הכל, העולים ויורדים במהירות במקצב דרמטי"; השיר "Chemo Limo" ששמו הוא משחק מילים בין כימוטרפיה ("Chemotherapy") ולימוזינה ("Limousine"), מספר את סיפורה של אמא המעדיפה לקנות לימוזינה לפני שהיא משלמת על הטיפול האונקולוגי שלה; על השיר "Consequence of Sound" נכתב כי הוא "יצירת אמנות המועברת דרך ביטויי היפ-הופ ופולק". האלבום נסגר בשיר "Us" עם רביעיית מיתרים המושלמת על ידי פסנתר וקולה של ספקטור ומעניקה "אווירה חמימה שכמעט מעוררת בכי". מידע על האלבום Mary Ann Meets the Gravediggers and Other Short Stories באתר MusicBrainz האלבום Mary Ann Meets the Gravediggers and Other Short Stories באתר Discogs Regina Spektor - Mary Ann Meets The Gravediggers And Other Short Stories, Discogs (באנגלית) Betty Clarke, CD: Regina Spektor, Mary Ann Meets the Grave Diggers and Other Short Stories, the Guardian, ‏2006-01-06 (באנגלית) "Album Review: Regina Spektor - Mary Ann Meets The Gravediggers And Other Short Stories". DrownedInSound (באנגלית). נבדק ב-2018-05-08.
ידידנו המשותף (מיני-סדרה, 1976)

ידידנו המשותף (באנגלית: Our Mutual Friend) היא מיני-סדרה בריטית משנת 1976, עיבוד לרומן באותו שם מאת צ'ארלס דיקנס. הסדרה נוצרה על ידי ה-BBC והיא כללה שבעה פרקים ששודרו ב-1976. הבמאי היה פיטר המונד. את התסריט כתבו ג'וליה ג'ונס ודונלד צ'רצ'יל, שכתב את הסיטקום "מודי ופג" של רשת ITV. בגרסה זו הושמטו כמה דמויות משנה כדי להעביר את תוכן העלילה במגבלות הזמן. אבל הסדרה זכתה לשבחים מהמבקרים הבריטיים על כך שהיא מעבירה בנאמנות את האווירה של הרומן המקורי. את המוזיקה לסדרה הלחין קארל דייוויס. "ידידנו המשותף", במסד הנתונים הקולנועיים IMDb (באנגלית) "ידידנו המשותף", במסד הנתונים הקולנועיים KinoPoisk (ברוסית) "BFI Screenonline: Our Mutual Friend (1976)". www.screenonline.org.uk. נבדק ב-8 באוגוסט 2017. {{cite web}}: (עזרה) Coveney, Michael (29 באוקטובר 2015). "Julia Jones obituary". The Guardian. נבדק ב-29 באוקטובר 2015. {{cite news}}: (עזרה) ""Our Mutual Friend" Reviews & Ratings - IMDb". IMDb. נבדק ב-8 באוגוסט 2017. {{cite web}}: (עזרה)
ידידנו המשותף (פירושונים)

האם התכוונתם ל... ידידנו המשותף (באנגלית: Our Mutual Friend) – רומן מאת צ'ארלס דיקנס ידידנו המשותף (מיני-סדרה, 1958) – מיני-סדרה בריטית ידידנו המשותף (מיני-סדרה, 1976) – מיני-סדרה בריטית ידידנו המשותף (מיני-סדרה, 1998) – מיני-סדרה בריטית "Our Mutual Friend" – שיר של ניל האנון
פור גרימו

פור גרימו (בצרפתית: Port Grimaud), המכונה גם "ונציה של פרובאנס", היא עיירת נופש בריביירה הצרפתית השוכנת בקצה מפרץ סן טרופה, ומהווה מבחינה מנהלית חלק מקומונת גרימו. פור גרימו נבנתה בסוף שנות השישים של המאה העשרים ותוכננה על ידי האדריכל פרנסואה ספורי (François Spoerry). הרעיון היה לבנות עיר של תעלות נוסח ונציה, אולם בסגנון של כפר דייגים צרפתי. הכוונה הייתה למשוך למקום בעלי יאכטות, ולשם כך נבנה כמעט לכל בית מעגן צמוד משלו. המקום הורחב, באותו סגנון, בשנות השבעים ופעם נוספת בשנות התשעים. בעיירה ניצבת כנסיית סן-פרנסואה ד'אסיז (Église Saint-François d'Assise) בה קבועים ויטראז'ים של אמן האופ ארט ויקטור וסרלי. מדיה וקבצים בנושא פור גרימו בוויקישיתוף אתר האינטרנט הרשמי של פור גרימו (בצרפתית) אתר "גלה את פור גרימו" (אנגלית)(הקישור אינו פעיל) ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פור גרימו".
מרצדס-בנץ O309

מרצדס-בנץ O309 (בגרמנית: Mercedes-Benz O309) הוא מיניבוס מתוצרת יצרנית הרכב הגרמנית מרצדס-בנץ אשר יוצר בין השנים 1967–1986. בדגמי "מרצדס-בנץ O309" הורכבו מנועי דיזל (4 צילינדרים, 6 צילינדרים) ומנועי בנזין (4 צילינדרים). דגם ה"מרצדס-בנץ O309" שווק בישראל. "O 309 (20D) / 406 D" (יוצר בשנת 1967). "O 309 (22D) / 406 D" (יוצר בין השנים 1968-1974). "O 309 (24D) / 407 D" (יוצר בין השנים 1974-1982). "O 309 (24D) / 407 D" (יוצר בין השנים 1982-1986). "O 309 (38D) / 508 D / 608 D" (יוצר בין השנים 1968-1986). "O 309 (38D) / 408 D" (יוצר בין השנים 1968-1972). "O 309 (56D) / 613 D" (יוצר בין השנים 1977-1986). "O 309 (20B) / 408" (יוצר בשנת 1967). "O 309 (22B) / 408" (יוצר בין השנים 1968-1974). "O 309 (23B) / 409" (יוצר בין השנים 1974-1982). "O 309 (23B) / 410" (יוצר בין השנים 1982-1986). "מרצדס-בנץ O309" "מרצדס-בנץ O309" "מרצדס-בנץ O309" "מרצדס-בנץ O309" (אוטובוס תלמידים, צולם בישראל שנת 2005) "מרצדס-בנץ O309", שנת 1972 - מבט לתוך הרכב "מרצדס-בנץ O309" (צולם בבוסניה, שנת 1996) "מרצדס-בנץ O309", דגם "309 D", שנת 1968 "מרצדס-בנץ O309" מרצדס-בנץ מרצדס-בנץ MB100 מרצדס-בנץ O402 מרצדס-בנץ 0408 מרצדס-בנץ O405N מרצדס-בנץ סיטו מרצדס-בנץ L 319 "מרצדס-בנץ O309" - תמונות מדיה וקבצים בנושא מרצדס-בנץ O309 בוויקישיתוף מרצדס-בנץ O309, סרטון באתר יוטיוב מרצדס-בנץ O309, סרטון באתר יוטיוב מרצדס-בנץ O309, סרטון באתר יוטיוב מסחריות תוצרת מרצדס mercedes-benz-vans.ca/en/achievements "מרצדס-בנץ O309", שנת 1979 - תמונה hum3d.com/360-view Axel Gröblinghoff: Eifel-Laster - Nutzfahrzeuge aus Eifel und Umgebung 1940-2000; Hürtgenwald 2009]
יחסי איסלנד – הממלכה המאוחדת

יחסי איסלנד–הממלכה המאוחדת הם יחסי החוץ בין איסלנד והממלכה המאוחדת. איסלנד הייתה מממלכת דנמרק עד קבלת עצמאותה בשנת 1918. בעקבות הכיבוש הנאצי של דנמרק, נחתו כוחות בריטיים באיסלנד בשנת 1940. ב-17 ביוני 1944 הוכרזה איסלנד כרפובליקה עצמאית, אשר הוכרה על ידי לונדון, כמו גם על ידי כריסטיאן העשירי, מלך דנמרק. מקבלת העצמאות של פינלנד עד אמצע שנות ה-70, היחסים בין שתי המדינות לא היו טובים בעקבות מלחמת הבקלה (סדרה של סכסוכים על זכויות דיג בצפון האוקיינוס האטלנטי בשנות ה-50 וה-70), בהם אף הטביעה הצי האיסלנדי ספינות דיג בריטיות. בפברואר 1976 ניתקה איסלנד את הקשרים הדיפלומטיים עם בריטניה, פעולה חסרת תקדים בין שני חברי נאט"ו, אולם הם כוננו מחדש באביב של אותה שנה. מאז היחסים בין המדינות הרבה יותר טובים, בעיקר כי לשתי המדינות יש אינטרסים משותפים, כולל סחר חופשי, הגנה והגנת הסביבה. שתי המדינות הם חברות בנאט"ו ובאזור הכלכלי האירופי. אליזבת השנייה, מלכת הממלכה המאוחדת ביקרה באיסלנד ביוני 1990. באוקטובר 2015 ראש ממשלת בריטניה, דייוויד קמרון הפך לראש הממשלה הבריטי הראשון שביקר באופן רשמי באיסלנד מאז הפכה לרפובליקה ב-1944. ראש ממשלת בריטניה האחרון שביקר באיסלנד קודם לכן, היה וינסטון צ'רצ'יל, באוגוסט 1941. בריטניה מחזיקה בפינלנד שגרירות ברייקיאוויק, ואילו איסלנד מחזיקה בבריטניה שגרירות בלונדון ו-17 קונסוליות באברדין, ברמינגהאם, קארדיף, דובר, מזרח יורקשייר, אדינבורו, פליטווד, גלאזגו, גרימסבי, גרנזי, ג'רזי (באיי התעלה), לרוויק, ליברפול, מנצ'סטר, ניוקאסל, צפון אירלנד ויורק. מדיה וקבצים בנושא יחסי איסלנד – הממלכה המאוחדת בוויקישיתוף משרד החוץ הבריטי על היחסים עם איסלנד שגרירות בריטניה ברייקיאוויק שגרירות איסלנד בלונדון איסלנד טיבעה ספיגת דיג בריטית, דבר, 27 במאי 1973 "OUTWARD STATE VISITS MADE BY THE QUEEN SINCE 1952". Official web site of the British Monarchy. אורכב מ-המקור ב-2008-10-21. נבדק ב-2008-11-29. Hafstad, Vala (12 באוקטובר 2015). "Cameron Is Coming". Iceland Review. נבדק ב-25 באוקטובר 2015. {{cite news}}: (עזרה) אתר על יחסי מדינות
פיאט 8 HP

פיאט 8 HP (באיטלקית: Fiat 8 HP) היא מכונית משפחתית, בתצורת קבריולה, 4 מושבים, מתוצרת קונצרן הרכב האיטלקי פיאט אשר יוצרה בשנת 1901. עקב אורכה, מוגדרת ה"פיאט 8 HP" כמכונית מיקרו. סך הכול יוצרו 80 יחידות. מנוע קדמי – אורכי (הפצה עם שסתומי יניקה אוטומטיים על ראש ומפלט בצד, נשלט על ידי ציר גל זיזים) סוג מנוע – "Straight-twin engine" (אנ') קירור מים – מחזור מים עם משאבה צנטריפוגלית דיפרנציאל – עם זוג חרוטי, חזרה משנית לרשתות מתלים – קדמי עם גשר נוקשה, עם קפיץ עלים חצי אליפטי, סרנים אחוריים עם גשר נוקשה, עם קפיץ עלים חצי אליפטי היגוי – היגוי חוזר ישיר מתג הפעלה – עם סליל וסוללה מצמד – קונוס מאייד – תוצרת פיאט ברמה קבועה מסגרת הגלגלים – מעץ צמיגים קדמיים – 65x640 (בלחץ נמוך) צמיגים אחוריים – 65x740 (בלחץ נמוך) כיסוי מעל 2 המושבים הפנימיים ו-2 המושבים החיצוניים – כיסוי בד עמיד למים גוף הרכב – מסגרת קרן עץ עם תגבורת פלדה בלמים – קלטת מכנית ידנית על הגלגלים האחוריים פיאט פיאט 4 HP פיאט 10 HP פיאט 12 HP פיאט 60 HP פיאט Brevetti פיאט זירו מדיה וקבצים בנושא פיאט 8 HP בוויקישיתוף "פיאט 8 HP" – תמונות "פיאט 8 HP" – מפרט טכני ומידות "פיאט 8 HP" – מפרט טכני "פיאט 8 HP" – אנציקלופדיית הרכב "פיאט 8 HP"
Vibrio cholerae

Vibrio cholerae (בעברית: ויבריו כולרה) הוא חיידק גרם שלילי בעל צורת מתג כפוף אשר גורם למחלת הכולרה בבני אדם. יחד עם חיידקים אחרים בסוג Vibrio משתייך V. cholerae למחלקת גמא בחיידקים הארגמניים. ל"ויבריו כולרה" צורת פסיק ועל כן הוא מכונה גם פסיקון. אורכו של החיידק 1.5-2μm ורוחבו 0.5‎μm. הוא בעל שוטון דק המקנה לו כושר תנועה. בסוף תהליך החלוקה ולפני הפרדות שני החיידקים הוא בצורת האות האנגלית S. החיידק הוא אווירני (אירובי), גראם-שלילי. החיידק צומח על מצעים פשוטים כגון מי פפטון. הוא מומת במהירות יחסית במים מזוקקים וכן מתקשה להתקיים בתנאי יובש, אך במי שתייה, מי ביוב, בהפרשותיו של אדם חולה ובבגדים רטובים הוא יכול להתקיים מספר ימים. הטמפרטורה המיטבית להתפתחותו היא בין 30 ל-40 מעלות צלזיוס, אם כי החיידק מסוגל להתקיים על פני טווח טמפרטורות גדול. הוא פוסק להתרבות מתחת ל־16º ומומת בחום של 50º ומעלה. החיידק בודד לראשונה כגורם לכולרה על ידי חוקר האנטומיה האיטלקי פיליפו פצ'יני בשנת 1854, אבל הגילוי עלה לכותרות כאשר רוברט קוך, כעבור שלושים שנה, פרסם מידע על המחלה ועל הדרכים להילחם בה. גורמי האלימות של הV. cholerae הם שלושה. הראשון הוא שוטון, באמצעותו הוא מגיע למעי הדק. השני הוא פילוס המשמש להיצמדות לדופן המעי. גורם האלימות השלישי הוא רעלן האנטרוטוקסין (Enterotoxin), ה-cholera toxin. רעלן זה הוא חלבון המורכב מ-5 תת-יחידות מסוג B, אשר נצמדות לרירית אפיתל המעי באמצעות התחברות לקולטן ספציפי הנקרא אנטרוציט המצוי על גבי קרום התא, ומתת-יחידה A המשוחרר אל ציטופלזמת התא. כניסת תת-יחידה A לציטופלסמה מעלה את אדנילאט ציקלאז, שגורם להעלאת כמות cAMP (אדנוזין מונו פוספט ציקלי - מעגלי), כתוצאה מכך עולה ריכוז האלקטרוליטים, עלייה זו מלווה באובדן נוזלים ואלקטרוליטים. החיידק אינו פוגע ברירית, בניגוד לחיידק השיגלה. באדם נגוע בכולרה, מספרם של חיידקים אלה מגיע לכ-500 מיליון בכל סמ"ק של נוזל מעי. תקופת הדגירה של החיידק נמשכת כ-1–4 ימים. החיידק נעלם מהפרשות החולה ימים ספורים (על פי רוב שבוע) לאחר החלמתו. קיים אחוז מזערי של בני אדם המסוגלים להידבק בחיידק אך לא לחלות במחלה עצמה, הללו הופכים למפרישי-חיידקים, ועשויים להפיץ את המחלה מחוץ לאזור המגפה. לרוב, מקור ההדבקה הוא אדם נגוע המפריש את הפסיקונים בצואתו או מי שתייה מזוהמים (מחזור צואה-פה). רסיסי צואה הנגועים במחלה יכולים לזהם פירות וירקות המושקים במי ביוב וגם את הידיים, אם אין מקפידים לרחוץ אותן היטב לאחר עשיית הצרכים. Vibrio vulnificus מקס פון פטנקופר מדיה וקבצים בנושא Vibrio cholerae בוויקישיתוף Vibrio cholerae, באתר ITIS (באנגלית) Vibrio cholerae, באתר NCBI (באנגלית) Vibrio cholerae, באתר האנציקלופדיה של החיים (באנגלית) Vibrio cholerae, באתר GBIF (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
ננסי קאסבאום

ננסי לנדון קאסבאום בייקר (באנגלית: Nancy Landon Kassebaum Baker; נולדה ב-29 ביולי 1932) היא פוליטיקאית אמריקאית שייצגה את מדינת קנזס בסנאט של ארצות הברית בשנים 1978–1997. היא בתו של אלף לנדון, שכיהן כמושל קנזס בשנים 1933–1937 ומועמד המפלגה הרפובליקנית לנשיאות ארצות הברית ב-1936, ואלמנתו של הסנאטור והדיפלומט הווארד בייקר. היא הייתה האישה הראשונה שנבחרה אי פעם לכהונה מלאה בסנאט, מבלי שבעלה כיהן בעבר בקונגרס. בייקר נולדה בשם ננסי לנדון בטופיקה, בירת קנזס, בתם של תיאה (לבית קוב) והמושל אלף לנדון. היא למדה בבית הספר התיכון של טופיקה וסיימה את לימודיה התיכוניים ב-1950. היא בוגרת אוניברסיטת קנזס ב-1954, שם היא הייתה חברה באחוות קאפא אלפא תיטה. ב-1956 הייתה למוסמכת בהיסטוריה דיפלומטית מאוניברסיטת מישיגן, שם פגשה את בעלה הראשון, פיליפ קסבאום והשניים נישאו ב-1956. הם התיישבו בעיר מייז שבקנזס, שם גידלו ארבעה ילדים. היא עבדה כסגנית נשיא קאסבאום תקשורת, חברה בבעלות משפחתית שהפעילה תחנות רדיו אחדות. קאסבאום הייתה אף חברה במועצת בית הספר התיכון של מייז. ב-1975 קאסבאום ובעלה נפרדו באופן חוקי; ותהליך הגירושין הגיעו לידי גמר ב-1979. היא עבדה בוושינגטון הבירה, כעוזרתו של הסנאטור ג'יימס פירסון מקנזס (שלימים תחליפו בסנאט) ב-1975, אולם קאסבאום שבה לקנזס בשנה שלאחר מכן. קאסבאום הייתה האישה הראשונה שנבחרה לכהונה מלאה בסנאט של ארצות הברית, מבלי שבעלה שירת בעבר בקונגרס, האישה השנייה שנבחרה למושב בסנאט שאויש קודם לכן על ידי בעלה (מרגרט צ'ייס סמית ממיין נבחרה לראשונה לבית הנבחרים של ארצות הברית על-מנת למלא את המושב הריק שהותיר בעלה, אך מאוחר יותר זכתה בארבע מערכות בחירות לסנאט) והראשונה שלא מונתה להשלים את כהונת בעלה המנוח. נוסף על כך, הייתה האישה הראשונה שייצגה את קנזס בסנאט. בזמן שהכריזה על מועמדותה לסנאט מטעם קנזס, קאסבאום נפרדה מבעלה פיליפ מבחינה משפטית. אך, עם זאת, עדיין לא התגרשה. היא בחרה להשתמש בשם "ננסי לנדון קאסבאום" בתכלית לנצל את התהילה הפוליטית של אביה. היא גברה על שמונה רפובליקנים אחרים בבחירות המקדימות ב-1978 שנערכו על מנת לבחור מחליף להלכה לסנאטור הפורש ג'יימס ב. פירסון, ולאחר מכן הביסה את חבר הקונגרס הדמוקרטי לשעבר ביל רוי (שהפסיד בבחירות הקודמות לסנאטור הזוטר של קנזס בוב דול, ב-1974) בבחירות הכלליות. במשך כל הקריירה הפוליטית שלה, נודעה בשם ננסי קאסבאום. היא נבחרה מחדש למושבה בסנאט שלה ב-1984 וב-1990, אך לא ביקשה להיבחר מחדש ב-1996. קאסבאום הצביעה בעד מינויו של קלרנס תומאס לבית המשפט העליון של ארצות הברית ב-1991. באותה השנה, הוזכרה קאסבאום על ידי מגזין טיים כמועמדת פוטנציאלית לעמיתתו למרוץ של הנשיא ג'ורג' הרברט ווקר בוש, אך בסופו של דבר נבחר הסנאטור הצעיר דן קווייל מאינדיאנה. ב-1996 נישאה לסנאטור לשעבר הווארד בייקר, שייצג את טנסי. הוא נפטר ב-2014. בנה, ויליאם קסבאום, היה חבר בבית הנבחרים של קנזס. בנה השני, הבמאי ריצ'רד קאסבאום, מת מגידול מוחי ב-27 באוגוסט 2008, בגיל 47. נכון ל-2015, מתגוררת קאסבאום בחווה משפחתית בסמוך לעיירה בורדיק שבקנזס. מדיה וקבצים בנושא ננסי קאסבאום בוויקישיתוף ננסי קאסבאום, באתר המדריך הביוגרפי של הקונגרס של ארצות הברית (באנגלית) ננסי קאסבאום, באתר אנציקלופדיה בריטניקה (באנגלית) ננסי קאסבאום והווארד בייקר, באתר הניו יורק טיימס, 8 בדצמבר 1996 (באנגלית) ביוגרפיה של ננסי קאסבאום, באתר משרד ההיסטוריון של ארצות הברית (באנגלית) ננסי לנדון קאסבאום מכוונת להשתמש בשם אביה, פורט סקוט טריביון, 22 במרץ 1978 (באנגלית)
יחסי איי שלמה – יוון

יחסי איי שלמה–יוון הם היחסים הדיפלומטיים שבין איי שלמה לבין הרפובליקה ההלנית. היחסים הדיפלומטיים בין המדינות כוננו בשנת 1987. על פי משרד החוץ היווני, "היחסים בין המדינות טובים ומתקיים ביניהן שיתוף פעולה רב צדדי שבע רצון". בשנת 2016, שווי הסחורה שיוצאה מאיי שלמה ליוון הגיעה לסך 250 אלף דולר אמריקאי והיא כללה דגים, דגים מעובדים, אלמוגים ועוד. באותה שנה, שווי הסחורה שיוצאה מיוון לאיי שלמה הגיעה לסך 5.56 אלף דולר אמריקאי והיא כללה מכשירי מדידה ודיו. בשנת 2014, שווי הסחורה שיוצאה מאיי שלמה ליוון הגיעה לסך 14.6 אלף דולר אמריקאי והיא כללה מכונות לעיבוד עצמות ושנהבים בלבד. באותה שנה, יוון לא ייצאה לאיי שלמה אף סחורה. איי שלמה אינה מיוצגת ביוון, הן בדרג הקונסולרי והן בדרג השגרירות. השגרירות המייצגת את איי שלמה נמצאת בקנברה, בירת אוסטרליה. יוון אינה מיוצגת באיי שלמה, הן בדרג הקונסולרי והן בדרג השגרירות. השגרירות המייצגת את יוון נמצאת בקנברה, בירת אוסטרליה. מדיה וקבצים בנושא יחסי איי שלמה – יוון בוויקישיתוף Greece’s Bilateral Relations, www.mfa.gr (באנגלית) Products that Greece imports from the Solomon Islands (2016), The Observatory of Economic Complexity (באנגלית) (ארכיון) Products that Greece exports to the Solomon Islands (2016), The Observatory of Economic Complexity (באנגלית) (ארכיון) Products that Greece imports from the Solomon Islands (2014), The Observatory of Economic Complexity (באנגלית) (ארכיון) Products that the Solomon Islands imports from Greece (2014), The Observatory of Economic Complexity (באנגלית) (ארכיון)
ארווין קוהן

ארווין קוהן (בגרמנית: Erwin Kohn;‏ 20 בדצמבר 1911 – 18 במרץ 1994) היה שחקן טניס שולחן יהודי-אוסטרי, בעל 8 מדליות באליפויות עולם בטניס שולחן, מהן 1 זהב קבוצתית, 1 כסף קבוצתית ו-6 מדליות ארד מהן 2 ביחידים. קוהן נודל וגדל בבאדן למשפחה יהודית. בהיותו בן 16 זכה באליפות אוסטריה ביחידים. באליפות העולם שנערכה בפראג, צ'כיה בשנת 1932 זכה קוהן בשתי מדליות ארד בטורניר ביחידים ובטורניר הקבוצתי. באליפות העולם שנערכה בעיר הולדתו באדן בשנת 1933 הוא זכה שוב בשתי מדליות ארד בטורניר בזוגות ביחד עם פאול פלוסמן היהודי ובטורניר הקבוצתי. באליפות העולם שנערכה בפראג בשנת 1936 זכה במדליית זהב היחידה שלו, בתחרות הקבוצתית, ביחד עם ריצ'רד ברגמן היהודי, הלמוט גבל, הנס הרטינגר ואלפרד ליבסטר היהודי. ההצלחה הגדולה שלו הייתה ניצחון במשחק הגמר בטורניר בריגה, לטביה על אלוף העולם ויקטור ברנה היהודי מהונגריה. לפני פרוץ מלחמת העולם השנייה ביוני 1937 הוא ברח לאנגליה ומשם לארגנטינה. בשנת 2012 נבחר קוהן להיכל התהילה של הספורט היהודי. ארווין קוהן, באתר הפדרציה העולמית לטניס שולחן ארווין קוהן, באתר Table Tennis Guide (באנגלית) ארווין קוהן, באתר International Jewish Sports Hall of Fame (באנגלית)
משיח ברוכוף

משיח ברוכוף ג'יהן (14 באוקטובר 1875 ט"ו בתשרי ה'תרל"ה או ה'תרל"ו – 9 במרץ 1946 ו' באדר ב' ה'תש"ו) היה סוחר ועסקן ציבור יהודי-בוכרי בירושלים. ממייסדי בית היתומים הספרדי ומנהלו וציר באספת הנבחרים הראשונה. נולד בבוכרה לרבי ברוך ג'יהן ושרה לבית קולנגיוף. עלה עם משפחתו לארץ ישראל בשנת 1882 (ה'תרמ"ב) והתיישב בירושלים, בה התפרסם אביו כעסקן ציבור ופעיל צדקה. למד בחדר מסורתי, בתלמוד תורה דורש ציון ובבית הספר אליאנס. בשנת 1895 (ה'תרנ"ה) נסע עם כמה מאחיו למוסקבה ולטשקנט לצורכי עסקים. בטשקנט בנה בית כנסת מפואר ומקווה טהרה. בעקבות פנייתו של הרב יעקב מאיר, רכשו האחים, יחד עם בני משפחת יששכרוף, קרקע בירושלים בעשור הראשון של המאה העשרים להקמת בית היתומים הספרדי. עד פרוץ מלחמת העולם הראשונה, נדד תדיר בין ארץ ישראל ובין האימפריה הרוסית לצורכי מסחר. עם פרוץ המלחמה גורש מהארץ בשל נתינותו הרוסית, והתיישב באלכסנדריה עד תום המלחמה, אז שב ארצה, ומאז לא עזב אותה יותר. החל משנת 1925 (ה'תרפ"ה) ניהל את בית היתומים ושימש כאפוטרופוס עליהם, עד לפטירתו. מלבד זאת, נשא בעוד מספר תפקידים ציבורים, בהם חבר בוועד העדה הספרדית בירושלים, בוועד העדה הבוכרית, בוועד העיר ליהודי ירושלים, בוועד חברה קדישא ובית העלמין, חבר "הסתדרות הספרדים", חבר הנהלת ישיבת פורת יוסף וציר באספת הנבחרים הראשונה. לאחר פרשת הכותל ומאורעות תרפ"ט, התמנה על ידי הרבנות הראשית לישראל לחבר בוועדת הפיקוח על הכותל המערבי. סייע כלכלית להדפסת ספרים של חכמים ספרדים ובפרט בוכרים. התגורר ב"בית משיח ברוכוף", בית שרכש ברחוב יפו ממשפחת דויסברג הגרמנית. נפטר בירושלים בו' באדר ב' ה'תש"ו (9 במרץ 1946). על שמו סמטת ברוכוף בשכונת אבן ישראל בירושלים, בין רחוב יפו לרחוב אגריפס, בה שוכן מבנה בית היתומים הספרדי. נשא את רחל, בת אחיו אברהם. לזוג נולדו תשעה ילדים. בנו משה פרסם את הרומן "אהבה וקוץ בה" העוסק בחיי הספרדים בירושלים. יצחק רפאל (עורך), אנציקלופדיה של הציונות הדתית כרך א 383-384. דוד תדהר (עורך), "משיח ברוכוף", באנציקלופדיה לחלוצי הישוב ובוניו, כרך ב (1947), עמ' 727 משה דוד גאון, יהודי המזרח בארץ ישראל, חלק ב עמ' 199, ירושלים ה'תרצ"ח. לפי מ"ד גאון ודוד תדהר נולד בשנת תרל"ו ולפי האנציקלופדיה של הציונות הדתית נולד בשנת ה'תרל"ה. לפי שלט הרחוב על שמו בירושלים נולד בשנת ה'תרל"ב לפי משה דוד גאון נולד בטשקנט "ההד" שנה ז חוברת ט', סיוון ה'תרצ"ב עמ' 9. למשל, ספר תיבת משה לר' משה ברוך מבוכרה רחוב משיח ברוכוף אתר עיריית ירושלים